Dermed har Benedict Vilakazi nøjagtigt ligesom Steve Olfers mulighed for debut, når AaB-mandskabet løber ind på Stadio Luigi Farraris til det første af to møder mod italienerne i UEFA Cup'ens første runde. Og cheftræner Erik Hamrén vurderer, at AaB skal overpræstere, hvis man skal have et godt resultat med hjem til Aalborg. - Ja, og samtidig skal Sampdoria underpræstere. Vi er optimistiske, men også realistiske, siger Erik Hamrén, der glæder sig til opgaven. Og skal man tro Danske Spil, vil det være en mindre sensation hvis AaB vinder. En AaB sejr giver pengene 7,75 gange igen, mens en sejr til Sampdoria kun giver pengene 1,28 gange igen.

Opsummering:
Den sydafrikanske landsholdsspiller Benedict Vilakazi er for første gang udtaget til AaB's trup, der netop har sat kurs mod Genoa og mødet med Sampdoria torsdag aften.